**BETEGADATOK KIKÉRÉSE**

**Tájékoztató betegadatok kikérésével kapcsolatban**

Tisztelt Betegeink!

Az egészségügyről szóló 1997. évi CLIV. törvény 24.§-a alapján Önöknek, közeli hozzátartozójuknak, az Önök által felhatalmazott személyek jogukban áll az Önök egészségügyi adatait megismerni, egészségügyi dokumentációjáról másolatot kérni.

Az egészségügyi adatok megismerése, másolat igénylése két úton történhet:

1. Személyes megjelenéssel:

Ebben az esetben az orvosigazgatóság titkárságon kell formanyomtatvány kitöltésével kérvényezni.

1. Írásban (postai úton vagy e-mailben):

Az írásos kérelmet az orvosigazgatóságnak címezve az orvosigazgató titkárságra kell eljuttatni (8000 Székesfehérvár, Seregélyesi út 3.) vagy (orvosigh@mail.fmkorhaz.hu).

Az igényléshez szükséges adatok és dokumentumok:

Beteg (ellátott személy) adatai:

* Név (születéskori név is)
* Születési hely és idő
* Anyja neve
* Lakcím
* TAJ szám
* A betegellátó osztály neve
* Az ellátás ideje
* Az igényelt dokumentumok köre (pl.: zárójelentés, kórlap, ambuláns lap)

Amennyiben a kérelmező személy nem azonos a beteggel, úgy meghatalmazás (két tanú aláírásával) útján a meghatalmazott személy kérheti ki a szükséges adatokat és betegdokumentációkat!

Felmerülő kérdések esetén elérhetőségeink:

Telefonszám: (22) 535-500 Mellék:1318 vagy

E-mail: orvosigh@mail.fmkorhaz.hu